दिनै एन दि एफ बि नि 32 थि मुंख्लं सान।  एन दि एफ बि नि गिबि मुंख्लं बाम्बुरगोरा बसुमतारि जों लोगोसे गासैबो मुंख्लं जानाय बर’ दावहारुफोरखौ गोसोखांनानै बे सानखौ फालिनाय जायो।  1988 मायथाइनि 14 सेप्तेम्बर आव गिबि मुंख्लं जादोंमोन।  एन दि एफ बि नि स्लगान आ let us die for boro national but let not boro national die for us.
 बाक्सा जिला नि बरबरि थाना सिंनि 1 नं सनापुर नि रिंखां ब्रह्म मुंनि सासे 15 बोसोर बैसो नि हिनजावसा गथ खौ सोरबा बुथारना गालांदों, नखराव रावबो गैयामोन।  बेयो सनिबारखालि नि जाथाय, सानावनो बुथारदों।  दायनिगिरिखौ दासिम बो हमनो हायाखै।
 आसामाव गोदान राजखान्थि हानजा, मुङा असम जातिय परिसद।  बेखौ आसु आरो एजेवाइसिपि आ लोगो नांनानै दादों।  सावगारिखौ दासिम थि खालामनाय जायाखै।
 थांनाय फेब्रुवारियाव जानाय दिल्लि नि दाङाबाजियाव लोब्बा थानायनि दायाव उमर खालिद(जे एन इउ नि बारग फरायसा)खौ दिल्लि पुलिस स्पेसियेल सेल आ एरेस्त खालामबाय।  बे जाथाय याव सा 53 नि जिउ गोमादोंमोन आरो 400 नि बारा जखम जादोंमोन।  का खौ लानानै नो जादोंमोन बे दाङाबाजिया।
 जों सिमा याव थानाय रौनियाफोरजों अरायबो गसंफानानै दं।  पारलियेमेन्त जथुम जानायनि सिगाङावनो भारतनि गाहाय मन्थ्रिया बुंदों।  14 सेप्तेम्बरनिफ्राय 1 अक्तबरसिम जागोन।
 दिनै कक्राझार आव आसामनि राज्यपाल जगदिस मुखि या थांदों।  बि टि सि नि गुबुन-गुबुन बिफाननि अफिसारफोरजों मितिं खालामो, कक्राझार मेदिकेल कलेजखौबो नायो।  करना नि थाखाय बि टि सि इलेकसन नि सोमोन्दै दानो जेबो बुंनो हाया हाया, नाथाय बेनि थिरांथाखौ इलेकसन कमिसन आ सो लागोन होनना बुंदों। 